
No. 858—1929. 
Necrolog. 

Cu durere comunicăm Ven. Cler diecezan, că On. 
Alexandru Frugina, paroh în Bocşig, în ziua de 23 Martie 
crt. a repaosat în Domnul în anul 37-lea al vieţii şi al 8-lea 
al preoţiei sale. 


În veci amintirea lui! 
Oradea, 8 Aprilie 1929. 


No. 91l—1929. 
Concurs la parohia Delani. 


Pentru complenirea parohiei Delani (distr. Beiuș), 
care în urma numirei On.-lui Gheorghe Ardelean la pa- 
rchia Homorodul de mijloc a devenit vacantă, prin acea- 
sta publicăm concurs cu terminul de 1 Maiu crt. 

Oradea, Şed. Cons. din 8 Aprilie 1929. 


Nr. 912 — 1929. 


Concurs pentru parohia Ciumeşti. 


Pentru complenirea parohiei Ciumești (distr. Eriu), 
care în urma numirei On.-lui Gheorghe Pintea la parohia 
Lipău a devenit vacantă, prin aceasta publicăm concurs 
cu terminul de 1 Maiu crt. 

Oradea, di Cons. din 8 Aprilie 1929. 








No. 914—1929. 


Concurs la parohia Bocsig. 

Pentru complenirea parohiei vacante Bocsig (distr. 
Jeriu) prin aceasta publicăm concurs cu terminul de 1 
Maiu 1929. 

Oradea, Şed. Cons. din 8 Aprilie 1929. 


No. 916—1929. 


Ajutorarea orfanilor de războiu. 

La invitarea Societăţii Ocrotirea Orfanilor de Răz- 
boiu Regionala IX. Cluj, prin aceasta lăsăm tuturor preo- 
ţilor, ca acţiunilor (colecte, serbări etc.) ce se vor porni 
pentru adunarea fondurilor necesare la susţinerea orfeli- 
natelor şi ajutorarea orfanilor să le dea tot concursul. 

Oradea, Şed. Cons. din 8 Aprilie 1929. 





No. 926—1929. 
Distribuirea Sf. Mir. 


După rânduiala sfintei noastre Biserici în Sfta şi 
Marea Joia Patimilor Domnului am consacrat Sftul Mir 
pentru întreaga Noastră Dieceză. Prin urmare lăsăm con- 
ducătorilor oficiilor protopopeşti, ca fiecare să trimită la 
biserica noastră catodrală după Sf. Mir, pe care apoi îl 
vor distribui parohiilor din district având să se îngrijească 
ca Mirul vechiu să fie ars în candelă, iar cel nou să 
fie aşezat şi păstrat în vas curat. 

Oradea, 8 js 1929. 

PARTEA NED EROII, 


-* 


DIN PROGRAMUL NOSTRU. 


Când a pornit la drum aceast: modestă re- 
vistă, pe lângă partea oficială, şi.a fixat şi un pro- 
gram de cultură religioasă. A voit să contribuie, 
după puteri, la „întărirea sentimentului religios în 
general şi la adâncirea convingerii catolice romă- 
neşti în special.“ 

Răsfoind cei patru ani de muncă şi stârnință 
în împlinirea acestei misiuni, constatăm cu mângă- 
iere, că, după împrejurări şi cât permit cadrele res- 
trânse ale unui organ diecezan, ceeace s'a spus şi 


propovăduit în coloanele acestea sunt roadele unei: 7î;> |. 





munci cu adevărat pozitive. S'a propovăduit şi apă- 
rât cu tărie „alipirea neclintită către religiunea Ro- 
mei elerne, cu care trăim şi murim. Şi cele propo- 
văduite au avut un adânc răsunet în inimele tutu- 
ror fiiilor Bisericii noasire, cari le-au primit cu în- 
suflețire. 

Şi când facem aceaşia constatare plăcută, ne 
simțim datori a ne opri asupra a lor două puncte 
din „Programul nostru“ dorind o aplicare şi o rea- 
lizare mai intenzivă şi în acesle privințe. 
„Vestitorul“ a pornit la drum cu gândul cu- 

rat de a fi „organul de unire şi concentrare al tu- 
turora, cler şi mireni.“ Ş'a şi achitat, ținând mereu 
la suprafață necesitatea :mperioasă a colaborării mi- 
renilor cu clerul şi accentuând legătura strânsă, 
car2 trebuie să fie între păstori şi păstoriţi. Aceasta 
s'a vădit când glasul Păstorului s'a adresat păsto- 
riților, ca uniţi în credinţă, uniţi în cugete şi simțiri 
să facă zid puternic de apărare împotriva uneltiri- 
lor duşmănoase îndreptate contra cred: ţii şi a Bi- 
sericii. 

Tributul n-stru modest la întărirea sentimen- 
tului religios şi la adâncirea .convingerii catolice 
româneşti şi cimentarea unirii tuturor forțelor vii 
ale Bisericii noastre întrun organism viguros pe 
întreagă Provincia Metropolitană, dorim să-l dăm şi 
de aci înainte încercând să slringem legăturile suf- 
leteşti între păstori şi păstoriți. 

Suflul primăvăratic al organizării A, G.R. 
U.-lui ne îndeamă să facem apel călre toți intelec- 
tualii diecezei noastre să aboneze „Vestitorul,“ or- 
ganul oficial al Eparhiei noastre şi revistă de cul: 
tură religioasă, pentrucă numai aşa vor pulea cu- 
noaşte îndemnurile şi îndrumările dale de câtre iu- 
bitul şi de Cristos iubitorul nostru Păstor, numai 
aşa se va putea realiză concentrarea tuturora, 
cler şi mireni, în jurul unui ideal mântuitor lăsat 
noauă moştenire de Isus Cristos. 

Și în special Fraţii Preoţi se vor strădui ca să 
îndemne pe toţi intelectualii din parohiile lor să abo- 
neze şi să celească aceasta revistă împlinind prin 
aceasta îndemnul Înaltului nostru Păstor, care zice: 
„Totodată vă veţi îngriji ca ea (rev. „Vestitorul“) să 
fie abonată sau cumpărată număr de număr, de 
toți intelectualii din parohiile Frăţiilor Voastre, după 
putință chiar şi de ţărani fiind ea o revistă şi de 
cultură religioasă.“ Ord. Circ. Nr. 3674—1924). Nu- 
mai aşa se va pelea formă aceasta legătură strânsă 
între cler şi mireni. 

II. Dar în programul „Vestitorului“ se mai 
spune, că „va fi zala de legătură între centru şi peri- 
ferii . . . va fi arena unde îşi va putea aduce fie- 
cine tributul la consolidarea, întărirea şi propăşirea 
noastră religioasă.“ Aceasta, însă, numai atunci 
este cu putință de realizat, dacă Fraţii Preoţi, chiar 
şi cei din cele mai îndepărtate parohii, se vor folosi 
de acest mijloc de legătură „între centru şi periferii“ 
comunicând fiecare fără amânare tot ceeace poate 
interesă şi contribui la deşteptarea şi întărirea sen- 
timentului religios şi la lormarea convingerii reli- 
gioase catolice. Nu ne putem închipui ca o activitate 
pastorală, fie cât de restrânsă şi întrun loc ori cât 
de ascuns de lumea mare, să fie lipsită de momente 
vrednice de notat, pentruca din râvna, munca, lip- 
surile şi chiar suferințele altora să învăţăm să ne 
iubim legea şi unii pe alții in Cristos. lar după 

pregătirile preoțimii noastre, nu se poate admite, 

ca cineva să fie incapabil a aşeză pe hârtie ceeace 

vede şi experiază zilnic. De bună seamă, că lucru- 
rile trebuiesc cernute şi numai cele rămase vrednice 

de reţinul, să fie comunicate clar, fără multă vorbă, 

prezintându-le în adevărata lor valoare reală. 


Fiecare păstor sufletesc poale să comunice 
chestiuni de pastoraţie din cari pot să învețe cei mai 
fineri şi cu mai puţină experienţă ; chestiuni de mo- 
rală ; chestiuni privitoare la viața religioasă, cultu- 
rală şi materială a păstoriţilor. In special Mon. 
Protopopi, cari şi aşa sunt obligati ca în luna lulie 
a fiecărui an să înainteze Ordinariatului „protocoa- 
lele vizitațiilor protopopeşti şcl.“ (Sinod. 1926, Decr. 
II. Ş 3,8) — mai ales ei, zic, ar putea să trimeală 
fiecare foarte instructive dări de seamă despre viata 
religioso-morală (reuniuni şcl.) a poporului din pa- 
rohiile fiecărui district; despre viața culturală şi 
starea economică şi sanitară ; despre eventuale mo- 
numente istorice şi de artă şcl., reliefând ce este 
vrednic de reţinut şi cari sunt lipsurile de îndreptat, 
propunând şi mijloacele dovedite apte prin expe- 
riență. 

Apoi suni aşa numitele „conferențe prolopo- 
peşti“ sau mai bine: conf. pastorale; misiunile po- 
porale şcl. Pentruce nu s'ar putea face câte o dare 
de seamă despre chestiunile desbătule în acele con- 
ferențe, cari pol interesă şi pe alții; şi despre mo- 
dul cum au decurs misiunile poporale, cari se fac 
pe întreg cuprinsul diecezei noastre în fiecare an ? 
Și câte şi mai câte lucruri sunt, pe cari un păs- 
tor zelos le poate observă şi fixă pentru lămurirea 
şi profitul sufletesc al altora. 

Aceste îndemnuri sunt expresia fidelă a gla- 
sului Înaltului nostru Păstor, când zice: „Frățiile Voa: 
stre toţi, cari purtaţi o funcție diecezană, sunteți şi 
corespondenții din oficiu airevistei, având 
indatorirea să-i comunicaţi fâră întârziere 
toate lucrurile şi evenimentele de ordin religios, cul- 
tural, şcolar, economic şi artistic scl. de pe teritorul 
şi dela instituţia încredințată Frăţiilor Voastre, ca ast- 
fel ea să poată fi o adevărată oglindă a tuturor 


evenimentelor mai de seamă de pe teritorul diece- 
zei Noastre.“ (Ord. Circ. Nr. 3674—1924). 


Partea neoficială a revistei „Vestitorul“ a fost 
şi este totdeauna deschisă tuturor acelora, cari as- 
cultând aceste îndemnuri le vor pune în practică 
achitându-şi, după putință, tributul la opera de 
adâncire a sentimentului religios în popor şi închie- 
garea rândurilor prin întărirea legălurii între centru 
şi periferii şi între cler şi mireni, R. 

Rânduiala Mărturisirii şi Cumunecării pentru 
şcolari la Seminarul teologie — 2 Lei bucata, la 
comande mai mari rabat, 

Despre bâiguielile unui rătăcit. 


Faimosul peşte deia Gherla, trecut în apele ortodo- 
xiei neunite, cu scopul de-aşi pulea hrăni mai bogat am- 
biția neînfrânată, a încercercat să măsoare o lovitură de 
coadă bietei Biserici unite cu Roma, care l-a hrănit şi 
l-a crescut la sânul ei de mamă, — crezând că această 
Biserică se va resimţi pe urma loviturei lui de fiu îngrat 
şi nemilos. 

E vorbă de bietul, rătăcitul şi apostatatul preot-pro- 
fesor dela Gherla Ioan Pașca, ale cărui ambiţii au în- 
lrecut măsura de apreciere a superiorilor săi şi care, 
drept răsplată pentru actul trădării ce l-a săvârșit împo- 
triva mamei sale care l-a crescut şi l-a făcutom dându-i 
titlul de „doctor,“ — ce-l poartă pe nedreptul după actul 
apostatării sale, — a ajuns mare prolesor şi propovădui- 
tor al neunirii pe teritorul eparhiei sale mame. 

Acest convertit de-o noapte a! ortodoxei s'a năpu- 
stit cu întreg aparatul său ştiinţific învechit şi cu tot ba- 
gajul cunoştinţelor sale de doctor apostatat asupra con- 
ferinţelor aranjate de doamnele greco-catolice române din 
Cluj şi îndeos:bi asupra celei ţinute de mine, despre 
care crede, că „formează punctul de mânecare, centrul 
de gravitate al întregului ciclu de conferinţe“, „centrul şi 
temeiul conferințelor organizate de societatea femeilor 
române“. În mai bine de 20, zi: douăzeci de coloane 
ale „Renaşterii“, organul Eparhiei ortodoxe din Cluj, 
se ocupă de conferinţa mea ţinută la prefectură, pe care 
am temeiuri serioase de-a crede, că nici n'a ascultat-o, 
ci şi-a închipuit numai ce voiu fi zicând. Cu toate ace- 
ste mă ocup de cele spuse de el, nu pentrucă le-a spus 
el, sau pentrucă ar merită să se ocupe cineva serios de 
ele, ci numai pentru a arăă cetitorilor acestui periodic 
o altă serie de minciuni şi neadevăruri, cari ni le aruncă 
în faţă apolegeţii neunirii nouă catolicilor uniţi. 

Primeşti observaţiuni și critici dela persoane cu cu- 


noșştinţe serioase în domeniul istoriei bisericeşti, oameni 
cari îşi dovedesc spusele lor cu temeiuri solide, rodul 
muncei lor. Dar bietul Paşca dea Cluj e numai un di- 


Aetant stângaciu pe terenul litaraturei bisericeşti; adună 
verzi-uscate într'un conglomerat fără proporţii şi fără rost, 
prezentând cititorilor naivi, preoţi şi întelectuali ortodocşi, 
lucruri învechite, perimate, drept dovezi „zdrobitoare“ îm- 
potriva primatului papal, și şi aceste nu dela sine, înde- 
pendent, ca un rezultat al cercetărilor şi convingerilor 
sale sincere și serioase, ci reproduse deavalma după doi se- 
meni de-ai săi, preoţi apostataţi şi ei, Dâllinger şi Vla- 
dimir Guettee, de cari însă pe Paşca îl aproprie numai 
molivul apostatării: trufia neînfrânată, înjositoare pentru 
un preot, dar îl îndepărtează bagajul cunoșiinţalor, căci, 
pentru simplicitatea i şi neorientarea-i crassă de care pă- 
timeşte bietul Paşca, cei doi sar sfii, știindu-l tovarăș. 

Pe acești doi îi repeţeşte stângaciul ucenic al apo- 
logiei ortodoxe, neavând ce să spună mai nou, mai bun 
mai interesant, deși critica istorică şi a textelor a înain- 
tat mult de pe vremea lui Dâllinger şi Guetes, cel din- 


tâi actual pe vremea Sinoduiui Vatican (1870), care de- 
fini dogma despre înfalibilitatea papii, de care deliniţie se 
folosi el ca pretext pentru a se răsvrăti împotriva Bisericii, 
de fapt însă de ce nu fu luat de episcopul său teoiog-con- 
sultor la acel sinod, unde voi să brileze cu cunoştinţele 
sale ; al doilea actual cam tot atunci (născut în 1816, 
preoțit la 1839), apostatat şi el din cauza că o lucrare 
a sa, plină de erori galicane, fusese pusă la Indice. 

Pe acești doi îi cunoaște și reproduce noul apără- 
tor al ortodoxiei, dar, bineînţeles, stângaciu și fără price- 
pere. Căci ascultați ce prăpăstii istorice şi geografice sus- 
ţine bietul apostatat dela Cluj: 


1. „Simboalele de credinţă, scrierile catehetice şi 
apologetice nu amintesc nimic despre privilegiul  episco- 
pilor dela Roma“, acest privilej ar fi fost chiar necunos- 
cut în biserica primelor opt veacuri (sic!). 

2. Episcopul Roman n'ar fi avut nici un rol in po- 
tolirea certelor religioase şi în combatarea erezilor. „Nici 
o cearlă, nici o discuţie ivită în biserică n'a fost in mod 
definitiv ? (aci teologul apostatat a uitat predicatul în la- 
birintul încurcat al capului său ortodoxit) de vre-un epi- 
scop de Roma în cele dintâi opt veacuri ale crești. 
nismului (sic!) . .. ci totdeauna sinoadele au fost 
acele cari au pus sfârşit în mod definitiv certurilor şi 
discuţiilor religioase“. 

3. Ba chiar „doi episcopi romani declară ex ca- 
thedra (sic !), că sunt incompetenţi 2 judecă fără sinod“ 
amintind confus şi cu aer de savant două epistole de 
ale Papilor Siricie şi luliu, pe cari, vezi, Doamne, eu nu 
le-aş cunoaşte, căci novă ni se ascund acaste documente 
„Zdrobitoare“, şi, —- risum teneatis, — cari acum ar fi 
pentru întâia oră împărtăşite publicului românesc, de 
câtre . . , D-sa. 

Aminteşte apoi cum au fost falşificate cuvintele 
sf. Augustin: Roma locuta, causa finita. 

5, Că „aproape toţi doctores ecclesiae orientalis et 
occidentalis 6 din 8, împreună cu imensa majoritate a 
s. părinţi interpretează locurile biblice așa precum invaţă 
biserica ortodoxă şi nu cum propune teza apuseană“ 
(adică textele : Tu ești Petru... Paște oile mele... 
şi Simoane, Simoane ....) 

6. Nu trece nici pelângă dovezile scoase în favoa- 
rea primatului papal din cărţile liturgice orientale, redu- 
cându-le bine înţeles, la nimic, — nu el, ci chiemând 
de ajutor pe Il. P. S. Bălan dela Sibiu, pe care-l citează 
în materie, 

Ar fi o regretabilă pierdere de vreme a se ocupa 
serios cu aceste năsbâtii şi copilării ale acestui mercenar 
al ortodoxiei noastre, când el neagă cu o așa evidentă 
ignoranță, ori chibzuită reavoinţă, lucruri elementare, cu- 
noscute tuturor, cari sunt cât de puţin iniţiaţi în elemen- 
tele istoriei vechi bisericești. Le ştie şi el prea bine, dar 
vezi, trebuie, pe semne, să-și câștige merite înaintea noi- 
lor săi stăpâni, insultând pe vechea sa mamă, stăpâni cari pe 
semne, nu prea cred în sinceritatea „convertirii“ lui 
la „legea strămcșească:''. Noi ne vom ocupa cu ele nu 
pentru el, ci pentru cititorii noștrii. 

1. Că „„simboalele de credinţă, scrierile catehetice și 
apologetice nu amintesc nimic despre privilegiile episco- 

pilor din Roma“, poate conturbă numai pe aceia, cari 
nuştiu că nu toţi scriitorii unei epoci trebuie să amintească 
toate lucrurile şi evenimentele întâmplate în acea epocă, 
căci altfel ar trebui să umplă volume întregi, ci numai 
cele ce-i privea direct pe ei, ce servea direct scopului 
pentru care scriau. Apoi savantul nostru contrar ar trebui 
să ştie, că acesta este numai un argument indirect „ex 
silentio“, care are valoare numai într'anumite condițiuni. 
Dar despre cele şapte Taine şi despre Canonul Sfintei 
Scripturi amintesc ceva simboalele de credință şi despre 
alte dogme precizate mai târziu ? Apostatul profesor ştie 
prea bine, că simboalele de credinţă s'au născut treptat, 
ocazional, evolutiv şi ele nu cuprind încă nici azi toate 
adevărurile de credinţă precizate de Biserică şi pe cari 
Biserica le va mai preciza în viitor. 


Scrierile catehetice şi apologetice ? Dar Epistola I.a 
sf.-lui Clemente, a sfântului Ignatie către Romani, Pastor 
Hermae, scrierile lui lreneu, nu sunt tot atât de vechi 
documente caşi ori cari scrieri catehetice ori apologetice ? 
Şi acele, ştie prea bine, că mărturisesc despre primatul 
şi infalibilitatea Bisericii Romane. 


2. Să zici, că episcopul Romei n'a avut în tot cursul 
celor opt veacuri întâi ale creştinismului nici un rol 
în potolirea certurilor religioase şi în combaterea ereziilor, 
e de-a dreptul ridicol. Dar întâiul Sinod ecumenic subt 
al cui presidiu a fiinţat şi cine a fost stâlpul ortodoxiei 
adevărate în cursul celor mai bine de 50 de ani dela 
Sinodul | ecumenic (325) şi până la Teodosie, dacă nu 
papii dela Roma, pe cari a ţinut mai mult erezia Ariană 
să-i doboare? După ale cui indicaţii dogmatice au otân- 
dit al treilea şi al patrulea Sinod ecumenic la Efes și 
Calcedon pe ereziarhii Nestorie și Eutihie, dacă nu după 
ale lui Leon și Agaton? Cine a luat în apărare împotriva 
turbaţilor eretici pe marii patriarhi ai Răsăritului Atanasie 
și loan Gură de Aur? De ce era nevoie ca pe papii 
Martin şi Vigilie ai Romei să-i ridice bizantinii cu forța 
dela sediul reședinței lor şi să-i ducă la Constantinozol 
pe vremea celor „re; capitole“, a „Ekthesei“ şi 
a „Typos*-ului, dacă sinoadele puteau impune dogme şi 
canoane şi fără de aderarea şi consimțământul Papilor? 
Aceste le ştie și lepădatul meu coleg prea bine, dar tre- 
buie să caute argumente înclipuite şi mincinoase cu cari 
să-şi înnăbuşe glasul conștiinței sale adevărate și ca să 
fie pe placul noilor săi stăpâni. 

3. Că doi papi au refuzat să primească apelatele 
alor doi eretici, îndrumându-i la sinoadele din partea lo- 
cului, e lucru foarte simplu şi foarte firesc, pe care l-au 
făcut papii pentru ca să respecte autonomia sinoadelor 
metropolitane şi, parte, din condescență faţă de persoana 
celui ce conducea şi prezidă sinodul, cum a fost și cazul 
lui Bonosus, episcop al Naissului, (şi nu al „Sardiciei“, 
cpum spune Paşca neorientat; dar el ţine încă la Dălilin- 
ger şi Vladimir Guettee). 

Cunoşteam şi eu bine aceste cazuri „zdrobitoare“ 
şi altele neamintite de apostatatul meu coleg, chiar și 

inainte de a le fi „revelat“ D-sa publicului românesc; dar 
eu le-am găsit foarte fireşti. 

Le găsea şi dânsul, dacă se informă nu la oameni 
pătimași, ca Dăllinger şi Guettee, ci, de pildă, la Zeiller, 
ori alţii, şi atunci nu s'ar fi făcut de râs înaintea oame- 
nilor cari ştiu ceva din geografia istorică, el profesorul 
şi doctorul în teologie, zicând, că Bonosus a fost un 
episcop în Italia, când toţi cei orientaţi cât de cât în 
elementele istoriei şi geografiei bisericești ştiu, că Sardica 
nu eră oraș în talia, ci simpluminte capitala de azi a 
Bulgariei, Sofia, pe vremuri centru metropolitan foarte însem- 
nat, şi că Bonosus a avut un rol de mare influinţă asu- 
pra istoriei religioase a popoarelor dela Dunăre. Vezi bine, 
că dl Paşca greşește în transcrierea numelui, scriind 
„Sardicia“, ca unul care e complet analfabet în cele ale 
istoriei şi geografiei vechi. 

La ce să mai şi discutăm cu un astfel de neorien- 
tat? O facem din condescenţă faţă de publicul cititor, pe 
care voim să-l prevenim faţă de astfel de oameni fără 
pregătire şi cari totuș se pretează mari învăţaţi. 


4. Să venim la altă obiecţiune, cam răutăcioasă: 
că noi am fi falşificat cuvintele sf.-luj Augustin: Roma 
locuta, causa finita. Adevărul e, că sf. Augustin n'a 
spus aceste cuvinte exact în forma aceasta, dar le-a spus, 
atât după înţeles cât și după dispoziţia lui sufletească, 
cu cuvinte echivalente. Reproducem textul după Bat- 
tifol: «De hac causa duo concilia missa sunt ad 
sedem apostolicam, inde etiam rescrip.a venerunt. 


Causa finita est: utinam finiatur error“.! Era 
vorba despre osândirea ereziei pelagiane susţinută de 


Celestie şi Pelaghie, pentru acăror osândire n'a fost de. 
stulă autoritatea sinoadelor africane din Mileve şi Carta- 
ginea, de aceea aceste două sinoade se adresară către 
Papa să intervină și el cu autoritatea lui mai mare. De 
fapt papa ţinând un sinod la Roma, și intervine printr'o 
lungă scrisoare, în care „apostolici vigoris auctoritate“ 
osândeşte pe cei doi ereziarhi. Atunci Augustin, bucurân- 
du-se de uceastă veste, într'o cuvântare a sa, ţinută în 
23 Sept. 417 în Cartaginea, a spus memorabilele cu- 
vinte, pe cari catolici obişnuiesc a le reproduce mai 
scurt şi mai pregnant așa: Roma locuta, causa finita. 
Dar unde e aici falșificarea ? Au nu sunt exact aceleaşi 
cuvinte după înțeles? Nu e vorbă în ele de „sedes 
apostolica“ adică de Roma şi de „causa flnita“? 
Dar ce calomniază atunci apostatatul nostru frate despre 
noi, pentru cuvintele, pe cari desigur și dânsul le va îi 
folusit și crezut pe vremea credinţei sale curate ? 


5. Ce privește apoi înterpretările date de „doctores 
ecclesiae“ textelor pe cari întemeiem noi primatul sf.-lui 
Petru şi, în consecinţă, al episcopilor Romani, nu mai ţin 
de folos să insist. Am expus îndeajuns aceste înterpre- 
tări în cartea mea: Primatul Papilor în Istorie, pe 
care o va fi cunoscând şi dl Paşca şi în conferința mea 
dela Cluj, după cum va putea vedea oricine când se va 


1 Sitge Ap. p. 238. 

publica. Ţin să amintesc numai atât, că Varlaam me- 
iropolitul Moldovei şi Antim Ivireanul au fost destul 
de mari „ortodocşi“ şi cu toate acestea ei au admis 
interpretarea ce o dau catolicii acestor cuvinte: Tu 
ești Petru etc . . . lată ce zice cel dintâi într'o cuvân- 
tare a sa: „Deci acest apostol (Petru) îşi părăsi muierea 
sa şi casa sa şi toate valurile lumii de bună voia sa. 
Pentru aceea și Hristos cinsii-l pe însul și-l] făcu mai 
marele Apostolilor şi-i zise: 1u ești Petru! . . . lar 
celalalat: „Cine nu va mărturisi cumcă vredniciile aceste 
se cuvin lui Petru, devremece el a fost vârf cetei 
apostolești și mai întâi în rânduiala ucenicilor“?. . 
Dar aceste sunt interpretări de pe vremea când ortodocşii nu 
mergeau la potestanţi să înveţe arme împotriva catolicilor, 


6. Ce priveşte cărţile liturgice, este un fapt neră- 
sturnabil, că ele recunosc primatul lui Petru şi al Papi- 
lor, orice ar fi zis |. P. S. Bălan în 1909 şi ori ce ar 
mai putea născoci teologia ortodoxă de azi pentru a în- 
năbuşi glasul sincer al acestor vechi documente despre 
credința Bisericii orientale. Aceasta e atât de adevărat, 
încât ortodocşii de azi nu mai pot altfel înnăbuşii glasul 
acestor mărturii despre credinţa catolică a bisericii răsă- 

Ziua de 4 Aprilie 1929 va rămânea o zi memorabilă 
în viaţa noastră bisericească. Undele calde ale mişcării 
de primenire pornită încă în primăvara anului 1928 la 
Congresul credincioşilor nostri mireni dela Cluj, s'au re- 
vărsat asupra diecezei noastre, dând viaţă „Asociaţiunii 
Generale a Românilor Uniţi“ (A. G. R. U.) în cadrele 
unei impozante manifestări a credincioşilor din întreaga 


dieceză, cum rar s'a mai văzut în Oradea. 
Conform programului fixat de mai nainte, neobositul 


şi inimosul român unit D. Dr Valer Pop, advocat şi 
preşedintele Comitetului central al AGRU-lui din Cluj, a 
ţinut în ziua de 4 Aprilie c. în sala cea mare a Primă- 
riei o strălucită vorbire despre însemnătatea mișcării ce 
s'a pornit între credincioşii mireni ai bisericii române 
unite. Spaţioasa sală a Primăriei cu toate galeriile a fost 
arhiplină de cei veniţi din toate părţile diecezei să pri- 
mească dela izvor lumina, cum atât de plastic a spus 
II, Sa Dr lacob Radu prepozit, în vorbirea prin carea sa- 
lutat în numele bisericii pe cei adunaţi : lumină din lumină. 

In cele ce urmează vom încercă să schiţăm, în 
câteva note prinse la repezeală, cum a decurs aceasta zi 
memorabilă. 





Si. Liturghie în catedrală. 
La ora 8:30 s'a început în biserica catedrală Li- 


urghia solemnă oficiată de Pxcelenţa Sa Dr Valeriu 
Traian Frențiu, care prin o cuvântare ocazională a în- 
demnat pe toţi fiii Bisericii să-l caute pe Isus, la locul 
unde l-au pus pe el: în sf. noastre biserici, unde se află 
pe altare în S. Cuminecătură gata să ne primească și să 
ne sfințească. 

ritene, decât numai schimbând ori omiţând textele litur- 
gice favorabile lui Petru şi urmaşilor săi. Despre aceste 
schimbări şi omiteri — am putea zice chiar falşificări, 
— am putea spune câte ceva şi vom și spune ocazional, 
să vază fraţii neuniţi sinceritatea  chiriarhilor lor de-a 
păzi neschimbată vechea credinţă orlodoxă. Aceste falşiii- 
cări nu-l tulbură pe DI Pașca? Nu de oarece trufia oarbă 
i-aîntun ecat mintea şi i-a împielrit inima. A intrat pe 
calea pierzării, pentru că n'a fost prieten al Adevărului 
niciodată. Invăţătura blândului Nazarinean nu i-a străbătut 
niciodată ființa îndârjită prin trufie. 

Bietule nenorcit, ai apucat pe calea cea mai ruși- 
noasă a tradării de credinţă, a lepădării de mama care 
te-a doicit şi te-a făcut om! Biserica pe care o ocărăști 
şi o combaţi, fii sigur, nu se va resimţi de atacurile tale 
neputincioase. Ea va creşte şi va înflori, iar tu vei apune 
şi vei pieri, cu mustrarea conştiinţei, că ai săvârşit cea 
mai neagră dintre tradări. ţi vei da seama vre-odată de 
prăpastaia în care te-ai prăvălit? Ar fi bine de tine. 

Păr. Dr. Aloisie L. Tăutu, 


profesor de teologie, Oradea, 


1 Varţlaam, Cartea de învăţătură, laşi 1643 p. 91. 
2 Predicile lui Antim Iv. Buc „Minerva“ 1915 p. 52 

Cei prezenţi, în număr foarte mare, la aceasta Sf. 
Liturghie au gustat cu multă pietate și admiraţie arta 
corală bisericească a măiestrului Fr. FHubic. Talentul ne- 
prețuit al măiestrului compozitor Hubic ne-a dat prilej în 
frumoasele sale creaţiuni de artă să preamărim pe cel 
care a dat oamenilor daruri ca aceste. 

După Sf. Liturghie toată lumea s'a îndreptat spre 
palatul episcopesc, unde a fost o recepţie, la care a vor- 
bit D. Dr. Dem. Kiss, advocat, împodobit cu toate insig- 
niile Ord. Sf. Grigorie cel Mare. In câteva cuvinte a tăl- 
măcit Inaltului Ierarh sentimentele de alipire şi suounere 
fiască a tuturor credincioșilor din dieceza Orăzii, pe care 
Excelenţa Sa o păstoreşte cu râvnă apostolică ca şi un 
adevărat urmaş al Apostolilor. A răspuns Excelenţa Sa viu 
mişcat de aceasta manifestaţie a dragostei creştineşti din 
partea fiiilor sufletești şi a dat binecuvântarea arhierească 
asupra gândurilor bune ce se vor înfăptui astăzi 





Adunarea generală. 


De aici mulţimea s'a dus la Primăria Municipiului 
Oradea, unde, în sala cea mare dovedită neîncăpătoare 
pentru aceasta ocaziune, la ora 12 a avut loc adunarea 
generală de constituire a Comitetului diecezan al AGRU-lui. 

A fost de faţă toată elita credincioşilor nostri mireni 
din Oradea și din dieceză; iar parohiile au fost reprezen- 
tate prin delegaţii din țărani. Printre personalităţile mar- 
cante notăm: |. P. S. Sa Dr Valeriu Traian Frențiu, 
Episcop diecezan ; Il. S. Dr lacob Radu, prepozit; Il. S. 
Dr. Gh. Miculaş, vic. gen. episc. rectorul Academiei teol.; 
Abatele Dr losif Pop; Dr E. Dăianu, protopopul Clujului; 
Msgr. Dr Grigorie Pop, canonic; Magnif. D. Aug. Maghiar, 
canonic, senator; Dr Valer Pop, advocat Cluj; Dr Dem. 

Kiss, advocat Oradea ; D. losif Pogan prof., consilier mu- 
nicipal şi mulţi alţii cari ni-au scăpat din vedere. 

Dupăce întreaga adunarea a învocat ajutorul Spiri- 
tului Sfânt cântând „Impărate ceresc...“ D. Dr. Dem. 
Kiss, preşedintele comitetului diecezan de iniţiativă, sa- 
lută pe Excelenţa Sa, care şi aici, ca la toate manifes. 
taţiunile fiiilor săi sufleteşti, a ţinut să fie de faţă îm- 
bărbătând și întărind convingerile a căror manifestare 
strălucită este adunarea de astăzi. Arată, apoi, scopul 
adunării şi roagă să primească funcțiunea de secretari 
generali ai adunării pe Dnii: Dr. L. A. Tăutu, prof. de 
teol,, secretar gen. bisericesc; Dr. Victor Gherman, 
medic, secretar gen. laic încredinţat şi cu dresarea pro- 
cesului verbal. 


la cuvântul, apoi, Il. Sa Dr. lacob Radu, prepozit. 
II. Sa între vii aclamaţiuni salută adunarea din partea 
bisericii. O aseamănă cu o sărbătoare de înviere, la care 
este obiceiul! ca toţi credincioşii să aprindă luminile din 
flacăra luminii preotului din altar: lumină din lumină. 
Aşa cei adunaţi aici — spune Il. Sa — au venit, ca 
din lumina care se va aprinde aici să ducă şi laei 
acasă : lumină din lumină. Incheie dorind, ca vorbele ce 
se vor rosti aici să fie temelia unei noue vieţi sufleteşti, 
lumina ce se va aprinde să fie lumina vieţii vecinice. 


Între aclamaţiuni ce nu voiau să contenească se 
ridică DI avocat Dr Valer Pop, președintele Comitetului 
central al AGRU-lui, Regretăm, că nu putem reproduce 
din cuvânt în cuvânt aceasta desăvârşită vorbire vrednică 
să fie citită de toţi Românii uniţi. O redăm în rezumat 
după notele luate la repezeală: 


Ne plângem — spune DI Dr Valer Pop — de 
zdruncinarea morală a societăţii şi ne străduim totodată 
să explicăm răul şi cauza mizeriilor, cari băntuie socie- 
tatea. Dar explicarea o facem în mod foarte simplist 
aruncând toată vina asupra răsboiului, fără ca să ne 
întrebăm cum se poate ca răsboiul, care a scos la 
suprafaţă spiiitul larg de jertlă până la jertfirea de sine, 
cum se poate ca acel răsboiu să fie cauza tuturor rele- 
lor din societate. Nu răsboiul este cauza zdruncinării mo- 
rale a societăţii şi a relelor de cari sufere, căci progresul 
răului are o cauză mai îndepărtată de cât răsboiul. 
Societatea omenească trebuie să aibă o bază solidă. 
Istoria ne învață că aceasta bază a fost, este şi vai: 
Credinţa. Dacă relele şi păcatele există în societate, nu 
le-a adus răsboiul, ci acele acţiuni subversive, cari au 
căutat să surpe stânca de granit, baza solidă a socie- 
tăţii : credinţa. Cei ce voiau să răstoarne societatea şi-au 
dat bine seama care trebuie să fie obiectivul atacurilor, 
pentruca acele să fie încununate de succes. Le-au în- 
dreptat în contra bisericii prin: erezii, schisme, moder- 
nism, socialism, nihilism, bolșevism şcl.; au cătat să 
zdruncine concepția spirituală înlocuind-o cu cea poziti- 
vistă materialistă. Rezultatul a fost, că în loc de armo- 
nizare s'a produs lupta, lupta de clase, lupta între po- 
poare : bellum omnium contra omnes; in loc de ierar- 

hizare s'a întrodus anarhia ; în loc de moralizare, păcatele 
şi desfrâul au pus stăpânire pe sufletele oamenilor, 

Şi oare statul, societatea nu este de vină, că aceste 
rele au progresat? Da, este de vină. Statul a dat liber 
curs acestor idei și sub falsa concepţie a libertăţii opi- 
niei şi a presei a tolerat, ca în zeci şi sute de mii de 
exemplare cel întâiu venit să şi bată joc de convingerile 
şi sentimentele cele mai curate ale membrilor societăţii; 
şi societatea din laşitate a tolerat să se strecoare veni- 
nul în sufletele generaţiilor. 

E momentul aci să ne întrebăm — zice DI Dr, V. 
Pop: -— au reuşit oare să doboare biserica, stânca de 
granit, credinţa ? Nu. S'au produs zguduiri mari, ce-i 
drept: Revoluţia franceză a crezut, că poate decretă 
inexistența lui D-zeu ; că închizând bisericile şi făcând 
să amuţiască slujbele dela altare vor putea desrădăcină 
şi credinţa ; au ridicat pe altar o femeie goală profanând 
astfel ce aveau creştinii mai sfânt, locul jertfei euharis- 
tice. Dar toate acestea au trecut ca şi un vis urât, 
iar biserica și credinţa şi-au reocupat locul. 

In Rusia asemenea prin cele mai îngrozitoare mij- 
loace au încercat să surpe credința, dar n'au putut să 
doboare biserica vie, care este și va fi în sufletele noastre. 

In Italia chiar a fost persecutată şi alungată crucea 
şi religiunea. La Primăria Romei au aşezat un francma- 
zon, care ani de-arândul şi-a bătut joc de biserică şi de 
capul ei văzut. Dar credinţa a fost reîntrodusă şi astăzi 
toată legiuirea civilă trebue să fie în concordanţă cu cea 
bisericească, cu canoanele codicelui. Preasfântul Părinte 
Papa este astăzi slăvit mai mult ca ori când. (Intreaga 
adunare în picioare aclamă îndelung pe Papa). Ideia că 
la temelia societăţii trebuie să fie credința, a prins mani- 
festându-se prin împăcarea Quirinalului cu Vaticanul. 
Credinţa şi: Biserica sunt vecinice, indestructibile, căci 
reprezintă D.-zăirea pe pământ, reprezintă vecinicia clădită 
pe Petru. 

Şi noi laiciii să nu putem da o părticică măcar de 
contribuţie la întărirea şi propăşirea lor? Muncă noastră 
este și posibilă şi necesară. Cum? Răspund prin o le- 
gendă. In Roma persecuţiunilor creştine de pe timpul lui 
Nero, când creștinii au suferit cele mai grozave chinuri, 
unii creştini tremurând pentru viaţa lui Petru, l-au rugat 
să plece din Roma. Şi Petru a plecat. Ajungând pe via 
Appia i s'a arătat Isus trist mergând către Roma. Petru 
la întrebat; Unde te duci Doamne? Quo vadis Domine? 
lar Isus a răspuns: „La Roma ca să mă răstignesc a 
doua oră pentru lume, deoarece tu ai părăsit turma și 
locul unde te-am pus“. Atunci Petru s'a întors la Roma 
spre mirarea tuturor şi zicea: am văzut pe Domnul! 

Noi laicii să nu, părăsim din laşitate locul care ni se 
cuvine ; să ne întoarcem la locul de luptă să dăm contribuţia 
noastră la lupta ce se dă între D-zeu și celrău, dovedind că 
suntem creştini şi să nu ne ruşinăm, că suntem creştini. 
Aceasta luptă, însă, să nu o dăm izolaţi, ci în strânsă 
legătură unii cu alţii şi cu Biserica. Cimentarea acestei 
legături este scopul „Asociaţiunii Generale a Româ- 

nilor Uniţi“ A. G. R. R. U. Acest scop este clar fixat 
în proectul de Statute. (Ctește din proiectul de Sta- 
tute) :“ Art.3. Scopul AGRU este: Susținerea, apă- 
rarea și realizarea intereselor bisericii unite cu 
Roma prin : a) adâncirea vieţii religioase a mem- 
brilor; b) intensiticarea educaţiei relivioase; c) 
combaterea curentelor sociale și religioase cu ca- 
racter sectant, destructiv şi anticreștinesc ; d) în- 
drumarea vieţii publice şi private potrivit eticei 
creștinești şi în sentimentul iubirii de neam și de 
patrie“. 

De aici se vede — zice Dl Dr V. Pop — că aceas- 
ta acţiune nu înseamnă luptă politică de partid, ace- 
asta este o politică mai sublimă izvorâtă din spirit creş- 
tinesc. ca pe fiecare familie să o facem o celulă sănă- 
toasă a organismului social, 

Inseamnă aceasta doară, luptă confesională? Nu ! 
Ogorul românesc este atât de părăginit, încât multă vreme 
cele două biserici surori pot merge împreună, pot dă lupta 
comună pentru ajungerea idealului comun : fericirea nea- 
mului românesc; fiecare să facă opera de purificare și 
moralizare a vieţii neamului şi cărările nu se vor înzru: 
cişă dușmănoase. Noi credem şi dorim unirea bisericilor, 
dorim să fie o turmă şi un păstor, dar nu prin acţiune 
de prozelitism, prin luptă confesională, ci prin ajutorul şi 
bunătatea lui D-zeu. Când el va află de bine se va face 
şi unirea. Şi pănă atunci, însă, să ne adunăm în AGRU 
ca să aducem tributul nostru. 

Se întreabă apoi, de ce să o facă aceasta tocmai 
laicii ? Şi respunde: Unirea bisericii românești din Ar- 
deal cu Roma a săvârşit marea operă de moralizare şi 
regenerare naţională. Aceasta misiune și-o poate asumă 
de nou să fie îndrumătoarea în opera de asanare morală 
a neamului. Şi alunci se va putea adresa odată neamu- 
lui românesc cu cuvintele Evangheliei: Eu am fost pen 
tiu voi calea, adevărul şi viaţa! (Aplauze furtunoas5). 

A vorbit, apoi, DI Al. Mihuţiu iunior. In numele Asc- 
ciaţiunii Naţionale a Studenţilor Români Uniţi din Ora- 
dea salută adunarea și declară, că ANSRU aderează la 
ideia înființării AGRUL-lui. 

Se circulă listele de înscriere de membri printre 
toţi cei de față, iar în timpul acesta ia cuvântul Msgr 
Dr Grigorie Pop canonic, care a rostit o înflăcărată 
vorbire. Intre altele a spus: Biserica noastră unită pănă 
la marele răsboiu, trăind sub opresiunea de rasă a fiilor 
săi a rămas izolată de curentele mari de gândire şi rea- 
lizare a catolicismului, desfășurându-și activitatea mai 
mult pentru apărarea fiinţei etnice a fiilor săi. După ce 
şi-a împlinit, însă, aceasta misiune istorică prin întregirea 
națională a neamului nostru, în faţa corupţiei generale a 
moravurilor, a invasiunii cutropitoare a unui spirit neo- 
păgân şi a unei morale închise între scoarțele codului 
penal, — Biserica română unită este chemată ca, precum 
a salvat fiinţa noastră etnică prin trezirea şi cultivarea 
coştiinţii latinităţii noastre, tot așa să salveze şi ființa 
creştinească a neamului nostru. Şi adunarea de azi îmi 

spune, că Biserica română unită și-a înţeles noua mi- 
siune, căci mişcarea ce se consacră azi prin aceasta fru- 
moasă adunare este gruparea laicaiului pentru o colabo- 
rare sistematică cu ierarhia bisericească pentru adânci- 
rea sentimentului religios şi moral şi răspândirea princi- 
piilor creștineşti în toate straturi'e societăţii omeneşti. Miş- 
carea aceasta este veche, datează de pe vremea Aposto- 
lilor şi întâiele veacuri ale creştinismului. 

Doreșşte, ca prin opera acestei asociaţiuni să se ex- 
tindă împărăţia lui Dumnezeu în administraţia, în legis- 
laţia, în vaţa economică, în politică, în viaţa individuală, 
familiară şi socială a ţării. 

După aceste, amintind, că Sf. Părinte Papa Piu XI, 
îşi serbează anul acesta aniversarea de 50 ani de preo- 
ţie, propune organizarea unui pelerinaj la Roma cu un 
vast program, pentru care roagă Asociaţiunea să facă o 
propagandă cât mai intensivă. Propunerea se primeşte. 
Incheie, apoi, cu un entusiast apel: Azi am sfinţit un 
steag! Să fâlfăie el deasupra bisericilor, deasupra şcoa- 
lelor, deasupra caselor, deasupra colibelor, deasupra pa- 
latelor, deasupra fabricelor, deasupra satelor, deasupra 
oraşelor, desupra întreg pământului nostru strămoșesc! 
Trăiască Isus în inimile tuturora ! 

A urmat, apoi, alegerea membrilor comitetului die- 
cezan, care s'a constituit în modul următor: Președinte, 
Dr Dem. Kiss, advocat, Oradea: vice-președinți: Dr 
Coriolan Bucico, Oradea şi Dr Gh. Mureşan, Beiuş; se- 
cretar general: Dr. Victor Gherman, medic, Oradea; 
cassier : Dr loan Hica, notar public, Oradea: Membri: 
1. di. Colonel C. Frențiu (Holod); 2. Dr Gelu Egri adv. 
Oradea; 3. Dr. luliu Kiss (Marghita); 4. D! Jacob Nişte 
(Salonta) ; 5. Dr Cornel Pop (Carei); 6. Dr Ştefan Măr- 
cuș (Oradea); 7. Dr V. Bledea adv. (Oradea); 8. Dr 
Savu Marta adv. (Oradea); 9. Dl Petru Fodor profesor, 
(Oradea) ; 

Dupăce comitetul a fost constituit a luat cuvântul 
|. P. S. S. Dr Valeriu Traian Frențiu. Excelenţa Sa 
a spus, că: Poporul ales a lui D-zeu, după o îndelun- 
gată robie în suferințele Egiptului, a rătăcit 40 de ani 
în pustie, făcându-se părtaş de atâtea daruri și binefaceri 
dela D-zeu şi totuşi a murmurat împotriva lui; ba chiar 
şi Moise s'a îndoit. Pentru aceasta D-zeu i-a pedepsit în 
diferite forme; iar lui Moise nu i-a permis să între în 
pământul făgăduinţii. După o robie de una mie de ani 
şi neamul nostru românesc a scăpat, cu ajutorul lui D-zeu, 
de sub stăpânirile altor neamuri și a întemeiat Hanaanul : 
România Mare, prin unirea tuturor Românilor. După unire 
însă, și unul şi altul s'a lăudat, că el a făcut Unirea, în 
loc să mulţumească lui D-zeu pentru darurile şi binefa- 
cerile sale. De 10 ani —— a spus Excelenţa Sa — rătă- 
cim și ne frământăm în Hanaanul acesta, fără să ne pu- 
tem bucura îndeajuns de toate bunătăţile date de D-zeu 
țării noastre, Şi aceasta pentrucă ni-au slăbit cele două 
lumini: credinţa şi moralitatea. 

Intelectualii nostri au hotărât să înființeze Asociaţia 
Generală a Românilor Uniţi pentru restabilirea moralităţi 


O BCU CLUJ 


8 VESTITORUL 





şi întărirea credinței curate, pe care am primit-o dela 
Roma. Aceasta vrea şi trebuie să o propovăduiască AGRU. 

Cere binecuvântarea lui D zeu asupra AGRU-lui, ca 
încurând să recunoaștem cu toţii stăpânirea lui D-zeu, şi 
ieşind din rătăcire să ne putem bucură de toate bunătă- 
țile date țării noastre dela D-zeu. Declară adunarea 
închisă. 

Corul studenţilor dela Academia teol. română unită 
cântă : Imnul regal, iar adunarea ascultă în picioare. 


Masa comună. 


La ora 14 a avut loc o masă comună în sala cea 
mare a „Cercului Catolic“, la care a luat parte şi |. P. 
S. S. Dr Valeriu Tra'an Frențiu. 

La masă s'au rostit mai multe toasturi. Lipsa de 
spaţiu nu ne permite să ne ocupăm. de fiecare, deşi s'ar 
merită, căci fiecare a fost o sinceră manifestare a mân- 
găierii sufleteşti pe care ni-au picurat-o în suflet aceste 
clipe solemne de mărturisire publică a credinţei. 


La Teatrul „Regina Maria“. 


La ora 17 30 elevii liceului român unit din Beiuş 
au debutat pe scena teatrului „Regina Maria“ cu piesa 
dramatică „Hristos“. In 3 acte, un pro!og şi apoteoză ni se 
înfâţişează patimile Măntuitorului. Sala archiplină a răs- 
plătit cu vii aplauze debuturile eievilor, cari s'au achitat 
pe deplin fiecare în rolul său. 

Părinților asumpţioniști dela Beius, cari au întrodus 
şi la noi acest frumos obiceiu din apus de a reprezentă 
publicului în mod intuitiv patimile Mântuitorului şi au 
instruit elevii cu multă dragoste şi paciinţă, li se cuvine 
toată recunoștința şi mulţumita din partea publicului, care 
a avut parte de câteva clipe de înălţare sufletească, 

lar Păr. Protopop Gh. Maior din Oradea O!osig, 
poale avea mângăiera sufletească, că ostănelile sale pen- 
tru organizarea acestei grandioase manifestări a Români- 
lor uniţi din Eparhia Orăzi, au fost încununate de secces. 


* * 
* 


A fost aceasta manifestaţiune din ziua de astăzi o 
izbucnire a forţei tainice, care stăpâneşte suiletele 
Bisericii noastre unite cu Roma, izbucnire, care subiiniază 
atât de strălucit cuvintele Scripturii: „Nici porțile ia- 
dului nu o vor birui pe ea...“ 


fiiilor 


Lumina, care s'a aprins la Oradea în 4 Aprilie 
1929 să lumineze tuturor calea către mântuire prin uni- 
rea credinţei, Domnului să ne rugăm! Cronicar. 





EEE 








. . <€ a . 

Reuniunea „Sf. Maria“ în Beiuş. 

In ziua de 9 Decembrie a anului trecut s'a ţinut în cadrele 
obişnuite Adunarea generală a Reuniunii Sf. Maria. Din aceasta adu- 
nare reținem următoarele, 

Conform scopurilor Reuniunii s'a muncit cu mult zel pentru 
promovarea credinţei a dragostei faţă de Casa Domnului și în spe- 
cial pentru promovarea cultului Maicii Preacurate, 

Reuniunea — conform statutelor — funcţionează sub condu- 
cerea Păr. protopop dr. Valer Hetcou, ca preşedinte. Secretar este 


Păr. |. Teiuşan prof. de religie la liceul de băieţi. La aceasta adu- 
nare a fost ales vicepreședinte dl. Anton Popoviciu directorul băngii 

Bihoreana, — în locul diui Demetriu Marian plecat din Beiuş, — 
iar cassier Păr. T, Mateiu prof. de religie la liceul de fete. 


Societatea are 126 membri, dintre cari 22 fondatori; 
viaţă şi 33 ordinari. 

Doamnele şi domnişoarele membre ale acestei Reuniuni 
s'au constituit într'un subcomitet, în frunte cu venerabiia dnă Eufe- 
mia Ştefanica ; vicepreședintă este mult apreciata dnă Angela Selă- 
gian profesoară, iar secretară dna Amalia Popoviciu — Membrele 
sunt împărţite în câteva secţiuni pentru a putea munci mai cu folos: 

|. Secţia pentru infrumseţarea bisericii este condusă cu 
mult devotament de dna Angela Selăgian. Membrele secţiei sunt: 
dna Elisa dr. Pavel directoarea liceului de fete, dş. Valeria Ştefanica 
profesoară şi dna Amalia Popoviciu. O zeloasă membră a secţiei, 
dna Lucia Marian s'a depărtat din Beiuş. 

Membrele secţiei împodobesc altarul cu prilejul sărbătorilor şi 
al altor manifestaţiuni bisericești, Pentru obţinerea unui modest fond 
din care să se acopere cheltuielile secţiei, la iniţiativa distinsei con- 
ducătoare, se aranjează an de an bazar de Crăciun, la care se vând 
diferite obiecte confecţionate de membrele Reuniuni. Din suma rea- 
lizată la bazarul din 1927, s'a cumpărat un covor în valoare de 
4976 Lei pe seama bisericii. 

II, Secţia pentru îngrijirea paramentelor şi a altor ves- 
minte bisericești, a muncit cu multă tragere de inimă, condusă de 
dna Euf. Ştefanica. Membrele ei sunt, dnele O. Borlan, Iolanda dr 
Hetcou, Maria Popluca şi Viorica Teuşan. 

11. O altă secţie s'a ocupat cu ingrijirea odăjduilor biseri- 
ceșii. Aceasta secţie a reînoit 2 prapori cu suma de 1615 Lei. Sec- 
ţia are acum numai o singură membră pe dna Maria Bozac, depăr: 
tându-se din Beiuş zeloasa membră, dna Veturia dr. Munteanu n. 
Butean. 

IV. Secţia pentru îngrijirea cimiterului a  desvoltat o 
muncă foarte laudabilă, aducând în rând toate căile din cimiter, ni- 
velând 145 morminte neingrigite, sădind flori pe ele, punând 36 
cruci de lemn cu o mică inscripție pe mo:mintele celor ce n'au 
rude în Beiuş: profesori elevi şi alţii. — Vrednica conducătoare a 
acestei secţii este dna Elena dr Bozac profesoară, asistată fiind de 
dnele : Octavia Borlan, Gizela Erdeli, Gabriela Antal, Cornelia Kra- 
Jic şi Letiţia Nagy. 

V. Reuniunea Sf. Maria mai are încă o secţie de propa- 
gandă în frunte cu dl protopop Hetcou şi dna Stefanica. Membrii 
secţiei sunt dnii |. Teiuşan şi T. Matei, Aceasta secţie s'a străduit 
să adune membri şi a stăruit printre aceştia pentru a se împărtăşi 
cât mai ales cu sf. Taine. 

VI. Secţia caritativă este condusa de dna iolanda dr Hetcou. 
Din aceasta secţie fac parte dş Emilia Ciumpe, păr T. Mateiu, păr. 
1, Merloz şi păr. A. Malfatti. Aceasta secţie a distribuit la Crăciunul 
anului 1927 ajutoare în valoare de 6075 lei care sumă s'a realizat 
din venitul unei serbări aranjată de elevii internatului de băeţi sub 
conducerea părinţilor Assumpţionişti. 

VII. Patronajul pentru servitoare a luat fiinţă din iniţiativa 


65 pe 


_vrednicei vicepreşedintă a subcomitetului doamnelor, dna Angela 


Selăgian. 

Cursurile de educaţie morală, scriere, cetire şi instrucţiuni 
pentru primirea sf. Ta'ne ale Marturisirii şi Cuminecăturii, au fosf 
cercetate de a seamă de servitoare şi ş'au ţinut în Duminecile din 
Postul! sf. Păști. Dna Angela Selăgian a fost ajutată în munca acea- 
sta de dnele: Euf. Stefanica, Elena dr. Bozac şi ds. Ana Ciumpe. 

In cadru! Reuniunei Sf. Maria funcţionează și corul bisericei 
unite condus cu multă râvnă şi jertfă de către di. prof. Teodor 
Nagy. căruia pentru zelul său deosebit, i se cuvin multe mulțumiri. 

Pentru diferitele secţiuni s'au înregistrat următoarele donaţiuni 
|. P. S. Sa Episcopul diecezan 1000 Lei pentru „patronaj“; dna 
Angela Selăgian tot pentru aceasta secţiune a abonat revista Lumina 
Creştinului. Familia Ciumpe a dat 1000 Lei, dna Octavia Borlan 500 
Lei, dna Veturia dr Muntean 115 Lei pentru prapori; Dna Iolanda 
Hetcou 300 Lei pentru împodobirea altarului Dna Angela Selăgian 
a dăruit 1354 Lei pentru cumpărarea unui covor. 
membri Reuniunei dar şi dela alţi binefăcători suma de 6990 Lei. 

Dumnezeu să binecuvinteze munca devotată a membrilor ca 
să poată urma cu mult zel înainte. j 


REDACŢIONALE. 


Din lipsa de spaţiu a rămas continuarea 
temeinicului studiu al Msgr. Dr Grigorie Pop : „Ches- 
tiunea romană,“ precum şi alte articole şi informa- 
ţiuni. Rugăm pe On. Colaboratori să ne scuze pen- 
tru întârzierea publicării celor trimise. Vor urmă. 








co Redactor responsabil: Pr. Dr, Nicolae Flueraş. 

